
ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΑΘΗΝΑ 

26 ΟΚΤΩΒΡΙΟΥ 1988 


ΤΕΥΧΟΣ ΤΕΤΑΡΤΟ 


ΑΡΙΘΜΟΣ ΦΥΛΛΟΥ 

ΠΟΛΕΟΔΟΜΙΑ 

ΔΙΑΤΑΓΜΑ 

(1) 

Έγκριση πολεοδομικής μελέτης του οικισμού Ν. Μαρμαρά της Κοινό¬ 
τητας Ν. Μαρμαρά (Ν. Χαλκιδικής). 

Ο ΠΡΟΕΔΡΟΣ ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις του Ν. 1337/1983 «Επέκταση των πολεοδομικών 
σχεδίων, οικιστική ανάπτυξη και σχετικές ρυθμίσεις» (ΦΕΚ 33/Α) 
όπως τροποποιήθηκε με το Ν. 1512/1985 «Τροποποίηση και συ¬ 
μπλήρωση πολεοδομικών διατάξεων, ρύθμιση συναφών θεμάτων και 
θεμάτων του Ταμείου Νομικών» (ΦΕΚ 4/Α) και ειδικότερα τα άρθρα 6 
(παρ. 1, 4,5 και 6) και 7 (παρ. 1,2 και 4). 

2. Τις διατάξειςτου Ν.Δ/τος της 17.7.1923 «Περί σχεδίων πόλεων 
κωμών κ.λπ.» όπως μεταγενέστερα τροποποιήθηκαν και συμπληρώθη¬ 
καν και ειδικότερα το άρθρο 3. 

3. Τις διατάξεις του Ν. 1577/1985 «Γενικός Οικοδομικός Κανονι¬ 
σμός» (ΦΕΚ 210/Α) και ειδικότερα τα άρθρα 6 (παρ. 1), 7,8,9,15 και 
16 όπως τροποποιήθηκαν με το άρθρο 13 του Ν. 1647/86 «Οργανι¬ 
σμός Κτηματολογίου και Χαρτογραφήσεων Ελλάδας (ΟΚΧΕ)» (ΦΕΚ 
141/Α). 

4. Τις διατάξεις του Ν. 1558/85 «Κυβέρνσηση και Κυβερνητικά 
Όργανα» (ΦΕΚ 137/Α) και ειδικότερα το άρθρο 23 παράγρ. 1. 

5. Την υπ’ αριθ. 32899/1252/25.4.86 απόφαση του Υπουργού 
Περιβάλλοντος, Χωροταξίας και Δημοσίων Έργων «Έγκριση γενικού 
πολεοδομικού σχεδίου (Γ.Π.Σ.) της κοινότητας Ν. Μαρμαρά (Ν. Χαλ¬ 
κιδικής)» (ΦΕΚ 444/Δ/86). 

6. Την υπ’ αριθ. Υ. 1291/1987 απόφαση του Πρωθυπουργού 
«Σύσταση Θέσης Αναπληρωτή Υπουργού στα Υπουργεία Εξωτερικών, 
Εθνικής Άμυνας, Περιβάλλοντος, Χωροταξίας και Δημοσίων Έργων, 
Μεταφορών και Επικοινωνιών και Υφυπουργού στο Υπουργείο Εθνικής 
Οικονομίας» (ΦΕΚ 526/Β). 

7. Την υπ’ αριθ. Υ. 1436/1987 απόφαση του Πρωθυπουργού 
«Καθορισμός αρμοδιοτήτων του Αναπληρωτή Υπουργού Περιβάλλο¬ 
ντος, Χωροταξίας και Δημοσίων Έργων Μανόλη Παπαστεφανάκι» 
(ΦΕΚ 549/Β). 

8. Τις υπ’ αριθ. 2/86 και 98/87 γνωμοδοτήσεις του κοινοτικού 
συμβουλίου Ν. Μαρμαρά. 

9. Την υπ’ αριθ. 1/1988 γνωμοδότηση του Συμβμουλίου Χωροτα¬ 
ξίας, Οικισμού και Περιβάλλοντος Ν. Χαλκιδικής. 

10. Την υπ’ αριθ. 408/1988 γνωμοδότηση του Συμβουλίου της 
Επικράτειας, με πρόταση του Αναπληρωτή Υπουργού Περιβάλλοντος, 
Χωροταξίας και Δημοσίων Έργων, αποφασίζουμε: 

Άρθρο 1. 

Εγκρίνεται το πολεοδομικό σχέδιο του οικισμού Ν. Μαρμαρά της 
κοινότητας Ν. Μαρμαρά (Ν. Χαλκιδικής) με το καθορισμό οικοδομήσι¬ 
μων χώρων, οδών, πεζοδρόμων, κοινοχρήστων χώρων, χώρων στάθ¬ 
μευσης αυτοκινήτων, χώρου αθλητισμού, παιδικής χαράς και παιδικού 
σταθμού, εκπαίδευσης (γυμνάσιο), παιδικής χαράς, πολιτιστικού κέ¬ 
ντρου, κοινοτικών εγκαταστάσεων - τουρισμού - αναψυχής όπως φαίνο¬ 


νται στα σχετικά τρία (3) χρωματισμένα πρωτότυπα διαγράμματα σε 
κλίμακα 1:1000 που θεωρήθηκαν από τον Προϊστάμενο της Διεύθυν¬ 
σης Πολεοδομικών Εφαρμογών με την υπ’ αριθ. 44260/1988 πράξη 
του και που συνοπτικά τους αντίτυπα δημοσιεύονται με το παρόν διά¬ 
ταγμα. 

Άρθρο 2. 

Εγκρίνεται, όπως διατυπώνεται στα επόμενα άρθρα ο πολεοδομικός 
κανονισμός του οικισμού Ν. Μαρμαρά της κοινότητας Ν. Μαρμαρά (Ν. 
Χαλκιδικής) που το πολεοδομικό του σχέδιο εγκρίνεται με το άρθρο 1 
του παρόντος. 

Άρθρο 3. 

Στην παραπάνω περιοχή καθορίζονται ζώνες κοινωνικού συντελεστή 
(ΣΚΣ) όπως φαίνονται να περικλείονται με την ένδειξη ΖΚΣ στα σχετι¬ 
κά διαγράμματα. 

Στις ζώνες κοινωνικού συντελεστή, για την εφαρμογή των κατ’ 
άρθρο 6 παράγρ. 6 του Ν. 1337/1983 προγραμμάτων, εφαρμόζεται 
δεύτερος αυξημένος συντελεστής δόμησης (κοινωνικός συντελεστής) 
ένα (1). 

Άρθρο 4. 

1. Στους οικοδομήσιμους χώρους που χαρακτηρίζονται με στοιχείο 
Α στα σχετικά διαγράμματα επιτρέπονται οι χρήσεις γενικής κατοικίας 
όπως προσδιορίζονται από το άρθρο 5 του υπ’ αριθ. 81/80 Π.Δ/τος 
(ΦΕΚ 27/Α). 

2. Στους οικοδομήσιμους χώρους που χαρακτηρίζονται στα δια¬ 
γράμματα με στοιχείο Κ επιτρέπονται οι χρήσεις πολεοδομικού κέντρου 
όπως προσδιορίζονται από το άρθρο 8 του παραπάνω Π. Δ/τος. 

Άρθρο 5. 

1. Στο πρόσωπο των οικοπέδων οικοδομημένων ή μη επιβάλλεται 
προκήπιο πλάτους 3, 4, 5, 7 και 10 μέτρων όπως φαίνονται στα ίδια 
διαγράμματα. 

2. Επιβάλλονται παρόδιες στοές 4 μέτρων όπως φαίνεται στα σχετι¬ 
κά διαγράμματα. 

Άρθρο 6. 

Τα ελάχιστα όρια εμβαδού και προσώπου καθώς και οι λοιποί όροι 
και περιορισμοί δόμησης καθορίζονται ως εξής: 

1. Ελάχιστο πρόσωπο: δέκα πέντε (15) μέτρα. 

Ελάχιστο εμβαδόν: τετρακόσια (400) τετρ. μέτρα. 

2. Κατά παρέκκλιση της προηγούμενης παραγράφου θεωρούνται 
άρτια και οικοδομήσιμα τα οικόπεδα εφόσον α) έχουν κατά τη δημο¬ 
σίευση του παρόντος διατάγματος: 

- Ελάχιστο πρόσωπο: δεκατέσσερα (14) μέτρα. 

- Ελάχιστο εμβαδόν: διακόσια πενήντα (250) τ.μ. 

β) παραχωρήθηκαν από το Δημόσιο, με όποιες διαστάσεις παραχω- 
ρήθηκαν. 

γ) προκύπτουν από τήν οριστική πράξη εφαρμογής της πολεοδομι¬ 
κής μελέτης ή προέρχονται από τις εισφορές σε γη σύμφωνα με το 
άρθρο 8 του Ν. 1337/1983 και έχουν: 

- Ελάχιστο πρόσωπο: οκτώ (8) μέτρα. 

- Ελάχιστο εμβαδόν: εκατόν πενήντα (150) τ.μ. 

3. Επιπλέον των διατάξεων των προηγουμένων παραγράφων 1 και 
2 τα οικόπεδα θεωρούνται άρτια και οικοδομήσιμα εφόσον μέσα στο 
οικοδομήσιμο τμήμα τους εγγράφεται κάτοψη κτιρίου με ελάχιστη 
επιφάνεια πενήντα (50) τ.μ. και ελάχιστη πλευρά πέντε (5) μέτρων. 

4. Μέγιστο ποσοστό κάλυψης των οικοπέδων εξήντα τοις εκατό 
(60%) της επιφάνειας τους. 

5. α) Συντελεστής δόμησης έξι δέκατα (0,6). 

β) Κατά παρέκκλιση του εδαφίου α ορίζεται συντελεστής δόμησης 
0,8 για οικόπεδα εμβαδού κάτω των 250 μ 2 , εφόσον η συνολική 
επιφάνεια ορόφων δι·;ν υπερβαίνει τα 150 μ 2 . 

6. Μέγιστο επιτρεπόμενο ύψος των κτιρίων δέκα και μισό (10,5). 

7. Σε περίπτωση κατασκευής στέγης το μέγιστο ύψος αυτής ορίζεται 
σε 1,50 μ. 


Άρθρο 7. 

Η ισχύς του παρόντος διατάγματος αρχίζει από τη δημοσίευσή του 
στην Εφημερίδα της Κυβερνήσεως. 

Στον Αναπληρωτή Υπουργό Περιβάλλοντος, Χωροταξίας και Δημο¬ 
σίων Έργων, αναθέτουμε τη δημοσίευση και εκτέλεση του παρόντος 
διατάγματος. 

Αθήνα, 2 Σεπτεμβρίου 1988 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΧΡΗΣΤΟΣ ΑΝΤ. ΣΑΡΤΖΕΤΑΚΗΣ 

Ο ΑΝΑΠΛΗΡΩΤΗΣ ΥΠΟΥΡΓΟΣ 
ΠΕΡΙ8/ΝΤΟΣ, ΧΩΡ/ΞΙΑΣ ΚΑΙ ΔΗΜ. ΕΡΓΩΝ 

ΜΑΝΟΛΗΣ ΠΑΠΑΣΤΕΦΑΝΑΚΙΣ 

